《周吴华为刻拙稿先示数篇赋答二首 其二》
明代·卢龙云

久缘诗癖在，习静懒敲推。授简知同调，为模愧后来。

未须忧纸贵，先只惧梨灾。掌故多文学，如君实爱才。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。